Blue Diamond Kleinzee | LekkeSlaap
Blue Diamond Kleinzee is in die kusdorpie, Kleinzee, geleë. Dit bied basiese akkommodasie in 'n "pre-fab"-kompleks met 10 eenhede.
Elke eenheid het 3 slaapkamers, elk met 2 driekwartbeddens en sy eie en suite-badkamer met 'n stort. Elke eenheid bied slaapplek vir 6 mense. Linne en beddegoed word voorsien. Gaste moet asseblief hul eie handdoeke saambring.
Elke eenheid het 'n kombuisie wat toegerus is met 'n yskassie, 'n mikrogolfoond, 'n ketel en 'n tweeplaatstofie. Tee, koffie en suiker word vir die eerste dag voorsien. Geen opwasgeriewe is beskikbaar in die kombuisies in die eenhede nie, maar daar is wel 'n gemeenskaplike kombuis wat gaste welkom is om te gebruik, waar daar wel opwasgeriewe beskikbaar is.
Gemeenskaplike geriewe sluit 'n sitkamer met 'n TV en 'n waskamer in. Daar is ook gemeenskaplike braaigeriewe. Die kompleks is omhein en het 'n geslote hek. Elke gas sal 'n sleutel ontvang wat toegang verleen tot die kompleks, TV-kamer en die waskamer.
Ongelukkig is daar geen onderdakparkeerplek nie.
Belangrik: ontvangs is in Eerstelaan by die Kleinzee Spa and Rest Camp. Op die perseel van Kleinzee Spa and Rest Camp is daar 'n kampterrein, swembad, muurbalbane, restaurant, speelparkie, en 'n dag-spa.